CELEX: 32015D1141
Language: bg
Date: 2015-07-13 00:00:00
Title: Решение (ОВППС) 2015/1141 на Съвета от 13 юли 2015 година за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)

14.7.2015   
            
            
               BG
            
            
               Официален вестник на Европейския съюз
            
            
               L 185/18
            
         РЕШЕНИЕ (ОВППС) 2015/1141 НА СЪВЕТА
   от 13 юли 2015 година
   за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 16 юли 2012 г. Съветът прие Решение 2012/392/ОВППС (1).
            
         
               (2)
            
            
               На 22 юли 2014 г. Съветът прие Решение 2014/482/ОВППС (2), с което се удължи срокът на действие на Решение 2012/392/ОВППС до 15 юли 2016 г. и се определи референтна сума за периода до 15 юли 2015 г.
            
         
               (3)
            
            
               На 23 април 2015 г. Европейският съвет пое ангажимент за засилване на присъствието на Съюза в морето, предотвратяване на незаконните миграционни потоци и укрепване на вътрешната солидарност и отговорност. Той се ангажира да увеличи подкрепата за Нигер, наред с другото, за проследяване и контрол на сухопътните граници и маршрути, като се основава на настоящите операции по линия на ОПСО в региона. След междинния стратегически преглед, на 13 май 2015 г. Комитетът по политика и сигурност постигна съгласие по нова линия на действие, съчетаваща ангажимент в Ниамей с постоянно присъствие в Агадез.
            
         
               (4)
            
            
               Решение 2012/392/ОВППС следва да бъде изменено, за да се удължи периодът, за който се отнася референтната сума, до 15 юли 2016 г. В рамките на три месеца след приемането на настоящото решение референтната сума ще бъде преразгледана след допълнително оперативно планиране относно двустранния подход, който съчетава засилено участие в Ниамей с постоянно присъствие в Агадез.
            
         
               (5)
            
            
               EUCAP Sahel Niger ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз,
            
         ПРИЕ НАСТОЯЩОТО РЕШЕНИЕ:
   Член 1
   Решение 2012/392/ОВППС се изменя, както следва:
   
               1)
            
            
               В член 13 параграф 1 се заменя със следното:
               „1.   Референтната сума, предназначена за покриване на свързаните с EUCAP Sahel Niger разходи за периода от 16 юли 2012 г. до 31 октомври 2013 г., е в размер на 8 700 000 EUR.
               Референтната сума, предназначена за покриване на свързаните с EUCAP Sahel Niger разходи за периода от 1 ноември 2013 г. до 15 юли 2014 г., е в размер на 6 500 000 EUR.
               Референтната сума, предназначена за покриване на свързаните с EUCAP Sahel Niger разходи за периода от 16 юли 2014 г. до 15 юли 2015 г., е в размер на 9 155 000 EUR.
               Референтната сума, предназначена за покриване на свързаните с EUCAP Sahel Niger разходи за периода от 16 юли 2015 г. до 15 юли 2016 г., е в размер на 9 800 000 EUR.“
            
         
               2)
            
            
               Член 13a се заменя със следното:
               „Член 13а
               Проектна група
               „1.   EUCAP Sahel Niger разполага с проектна група, която набелязва и осъществява проекти, съответстващи на целите на мисията и подпомагащи изпълнението на мандата на мисията. Когато е целесъобразно, EUCAP Sahel Niger улеснява и предоставя съвети по проектите, осъществявани от държави членки и трети държави, при което съответните държави запазват своята отговорност, в области, свързани с мандата на EUCAP Sahel Niger, и в подкрепа на нейните цели.
               2.   При спазване на параграф 3, EUCAP Sahel Niger разполага с правомощия да използва финансовите вноски на държавите членки или на трети държави за осъществяване на проекти, за които е установено, че допълват по последователен начин останалите действия на EUCAP Sahel Niger, ако проектите са:
               
                           а)
                        
                        
                           предвидени във финансовия разчет, свързан с настоящото решение; или
                        
                     
                           б)
                        
                        
                           интегрирани в хода на мандата чрез изменение на финансовия разчет по искане на ръководителя на мисията.
                        
                     След отправено от Комисията или от тези държави официално предложение тяхната финансова вноска да се управлява от EUCAP Sahel Niger, EUCAP Sahel Niger сключва с Комисията или с тези държави договореност, която обхваща по-конкретно специалните процедури за разглеждане на жалби от трети лица във връзка с вреди, причинени в резултат на действие или бездействие от страна на EUCAP Sahel Niger при използването на финансовите средства, предоставени от тези държави. В никакъв случай участващите държави членки не могат да търсят отговорност от Съюза или от ВП за действие или бездействие от страна на EUCAP Sahel Niger при използването на финансовите средства на тези държави.
               3.   За финансовите вноски от ЕС или трети държави в проектната група се изисква приемане от страна на КПС.“
            
         Член 2
   Настоящото решение влиза в сила в деня на приемането му.
   Прилага се от 16 юли 2015 г.
   
      Съставено в Брюксел на 13 юли 2015 година.
      
         
            За Съвета
         
         
            Председател
         
         F. ETGEN
      
   
   
      (1)  Решение 2012/392/ОВППС на Съвета от 16 юли 2012 г. относно мисия на Европейския съюз по линия на ОПСО в Нигер (EUCAP Sahel Niger) (ОВ L 187, 17.7.2012 г., стр. 48).
   
      (2)  Решение 2014/482/ОВППС на Съвета от 22 юли 2014 г. за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger) (ОВ L 217, 23.7.2014 г., стр. 31).